rejauldu/bengali-wikipedia huggingface dataset:
মজুমদার-ঘোষ মডেলটি একমাত্রিক কোয়ান্টাম হেইসেনবার্গের স্পিন মডেলের একটি সম্প্রসারণ, যেখানে একটি অতিরিক্ত মিথস্ক্রিয়া দ্বারা পরস্পর ঘূর্ণনযুক্ত দুটি ল্যাটিস যুক্ত হয় এবং দ্বিতীয় প্রতিবেশী জোড়টি প্রথমটির সাপেক্ষে অর্ধেক শক্তিশালী হয়। এটি J1 J2 মডেলের একটি বিশেষ ধারণা। ভারতীয় পদার্থবিজ্ঞানী চঞ্চল কুমার মজুমদার ও দীপন ঘোষের নামানুসারে এই মডেলের নামকরণ করা হয়।  মজুমদার-ঘোষ মডেলটি খুবই উল্লেখযোগ্য, কারণ এটির ভূমিস্তর (সর্বনিম্ন শক্তি কোয়ান্টাম স্তর) সঠিকভাবে পাওয়া যায় ও সহজ আকারে লিখিত হতে পারে। আরও জটিল ঘূর্ণন মডেল এবং পর্যায়গুলি বোঝার জন্য এটি একটি কার্যকর সূচনা করে।  সংজ্ঞা মজুমদার-ঘোষ মডেলটি নিম্নলিখিত হ্যামিল্টনিয়ান (কোয়ান্টাম বলবিজ্ঞান) দ্বারা সংজ্ঞায়িত করা হয়েছে:  যেখানে S ভেক্টরটি হল কোয়ান্টাম  স্পিন অপারেটর এবং এর কোয়ান্টাম নম্বর S = ১/২ দ্বারা চিহ্নিত। সমবায়দের জন্য অন্যান্য সম্মেলনগুলি সাহিত্যে নেওয়া যেতে পারে, তবে সবচেয়ে গুরুত্বপূর্ণ বিষয় হল প্রথম প্রতিবেশী জোড় ও দ্বিতীয়-প্রতিবেশী জোড়ের অনুপাত ২:১।  সর্বনিম্ন শক্তিস্তর মজুমদার-ঘোষ মডেল থেকে দুটি ন্যূনতম শক্তি স্তর পাওয়া যায়, যেখানে প্রতিবেশী ঘূর্ণন যুগ্ম একক কনফিগারেশন গঠন করে। প্রতিটি স্থল রাষ্ট্রের জন্য তরঙ্গাকৃতি এই একক জোড়াগুলির একটি পণ্য। এটি ব্যাখ্যা করে কেন একই শক্তির সাথে কমপক্ষে দুটি স্থল রাষ্ট্র থাকতে হবে, কারণ একটিকে অন্যতম স্থান থেকে কেবল একত্রিত করা, বা অনুবাদ করে, এক জ্যাকেট ফাঁক দ্বারা সিস্টেম থেকে নেওয়া যেতে পারে। প্রতিটি ভূমি স্তরের জন্য তরঙ্গাকৃতি এই একক জোড়াগুলি গঠন করে।C K Majumdar, Antiferromagnetic model with known ground state. J. Phys. C: Solid State Phys. 3 911–915 (1970) File:Majumdar-ghosh gs.png  সরলীকরণ মজুমদার-ঘোষ মডেলটি একটি ছোট মুষ্টিমেয় বাস্তবিক কোয়ান্টাম স্পিন মডেলগুলির মধ্যে একটি, যা সঠিকভাবে সমাধান করা যেতে পারে। তাছাড়া, এর নিম্নস্তরগুলি  ভ্যালেন্স-বন্ড সলিড (ভিবিএস)-এর সাধারণ উদাহরণ। মজুমদার-ঘোষ মডেলটি অন্য একটি বিখ্যাত ঘূর্ণন  মডেল, এএকেএলটি(AKLT) মডেলের সঙ্গে সম্পর্কিত। মজুমদার-ঘোষ মডেলটি লেব-শ্লুটজ-ম্যাটিস থিওরেম এরও একটি গুরুত্বপূর্ণ উদাহরণ, যা ব্যক্ত করে যে একটি অসীম, একমাত্রিক, অযুগ্ম পূর্ণসংখ্যা স্পিন পদ্ধতিতে তার সর্বনিম্ন শক্তিস্তর এবং উত্তেজিত শক্তিস্তরের মধ্যে কোনও শক্তিস্তর (বা ফাঁক) থাকতে পারে না অথবা একাধিক শক্তিস্তর রয়েছে। মজুমদার-ঘোষ মডেলের ক্ষেত্রে দুটি স্তরের (সর্বনিম্ন ও উত্তেজিত শক্তিস্তর) মধ্যে শক্তিস্তর রয়েছে, যা দ্বিতীয় বিষয়টির সঙ্গে সংগতিপূর্ণ।  আরো দেখুন  হাইজেনবার্গের কোয়ান্টাম মডেল  হাইজেনবার্গের ক্লাসিক্যাল মডেল  J1 J2 মডেল  t-J মডেল  তথ্যসূত্র  বিষয়শ্রেণী:পরিসংখ্যানগত বলবিজ্ঞান বিষয়শ্রেণী:কোয়ান্টাম চুম্বকত্ব বিষয়শ্রেণী:ল্যাটিস মডেল বিষয়শ্রেণী:পরিসংখ্যানিক বলবিজ্ঞান
সহরাম দাস ছিলেন চট্টগ্রাম বিদ্রোহের নায়ক সূর্য সেন এর সর্বকনিষ্ঠ অনুসারী।   প্রারম্ভিক জীবন   আশুতোষ দাসের পুত্র সহরাম দাস পশ্চিমবঙ্গের নদীয়া জেলার রানাঘাটের ছোটবাজারে জন্মগ্রহণ করেন। শৈশবে বাবাকে হারিয়ে ১৯২৭ সালে চট্টগ্রামে বদলি হয়ে আসা সরকারি কর্মচারীর কাছে নবম শ্রেণিতে পড়ার সময় তিনি বড় হন।    বিপ্লবী কর্মকাণ্ড  কয়েক মাসের মধ্যেই তিনি সুখেন্দুবিকাশ দত্তের মাধ্যমে চট্টগ্রাম যুগান্তর সংঘে যোগ দেন। তাঁর দায়িত্ব ছিল নতুন সদস্য তালিকাভুক্ত করা এবং দলের কাগজপত্র নিরাপদ হেফাজতে রাখা। অচিরেই সূর্য সেনের দলের সঙ্গে ঘনিষ্ঠ হয়ে ওঠেন তিনি। চট্টগ্রাম অভ্যুত্থানের এক সপ্তাহ আগে (১৮ এপ্রিল ১৯৩০) তিনি তাদের আস্তানায় চলে যান। পুলিশ অস্ত্রাগারে অভিযানের জন্য অনন্ত সিংহের দলে অন্তর্ভুক্ত; তিনি চার দিন পরে জালালাবাদ যুদ্ধে অংশ নিয়েছিলেন এবং আধাসামরিক বাহিনীর বিরুদ্ধে লড়াই করেছিলেন; এরপর তাদের পূর্ব সিদ্ধান্ত অনুযায়ী দলে দলে বিভক্ত হয়ে যায়। ২৪ এপ্রিল সহরামকে গ্রেফতার করে দুই মাস বরিশাল কারাগারে রিমান্ডে নিয়ে চট্টগ্রাম জেলে পাঠানো হয় চট্টগ্রাম জেলে নিয়ে যাওয়ার জন্য গঠিত বিশেষ ট্রাইব্যুনালের মুখোমুখি হওয়া। ১৯৩২ সালে তাকে যাবজ্জীবন কারাদণ্ড দেওয়া হয়। সেলুলার জেলে ১৯৩৩ সালে তিনি অনশন ধর্মঘটে অংশ নেন। ১৯৪৬ সালে মুক্তি পেয়ে তিনি ভারতের কমিউনিস্ট পার্টিতে যোগ দেন।  তথ্যসূত্র  বিষয়শ্রেণী:১৯৪৮-এ মৃত্যু বিষয়শ্রেণী:বাংলাদেশী বিপ্লবী বিষয়শ্রেণী:চট্টগ্রাম জেলার বিপ্লবী বিষয়শ্রেণী:পূর্ব বাংলা থেকে ভারতীয় স্বাধীনতা কর্মী বিষয়শ্রেণী:সূর্য সেন বিষয়শ্রেণী:বাঙালি ভারতীয় স্বাধীনতা সংগ্রামী বিষয়শ্রেণী:পূর্ববঙ্গের ব্রিটিশ উপনিবেশবাদ বিরোধী বিপ্লবী বিষয়শ্রেণী:ভারতের স্বাধীনতা আন্দোলন বিষয়শ্রেণী:অনুশীলন সমিতি বিষয়শ্রেণী:২০শ শতাব্দীর রাজনীতিবিদ
জামতলার মিষ্টি হলো  বাংলাদেশের যশোর জেলার  জামতলা বাজারে উৎপন্ন একটি বিখ্যাত মিষ্টি।  এটি ছানা দিয়ে তৈরি গোলাকৃতির একটি মিষ্টি যা ঘন চিনির রসে ডুবানো থাকে। এই মিষ্টি রসগোল্লার একটি প্রকরণ। এটি দেখতে কিছুটা লালচে বা বাদামী রংয়ের হয়ে থাকে। জামতলা বাজারের সাদেক আলী নামক জনৈক ব্যক্তি এই মিষ্টি তৈরি করেন বলে এটি সাদেক গোল্লা নামেও পরিচিত।  ইতিহাস জামতলার মিষ্টির ইতিহাস ছয় দশকের বেশি। ১৯৫৫ সালে যশোর-সাতক্ষীরা সড়কের পাশে অবস্থিত জামতলা বাজারে চায়ের দোকানদার ছিলেন জনৈক শেখ সাদেক আলী। প্রতিদিন গোয়ালরা দোকানে গরুর দুধ দিয়ে যেত। একদিন প্রয়োজনের তুলনায় দুধের পরিমাণ বেশি হলে সাদেক দুধ কিনতে অপারগতা প্রকাশ করেন। এ সময় কুমিল্লার এক ব্যক্তি সাদেক আলীকে বলেন যে দুধের মান খুব ভালো এবং সেই দুধ রেখে দেওয়ার অনুরোধ করলেন। কুমিল্লার সেই ব্যক্তি আরও বললেন যে তিনি রাতে মিষ্টি তৈরি করে দেবেন। সেই দুধ দিয়ে মিষ্টি তৈরি শুরু হয়। কুমিল্লার সেই ব্যক্তির শিখিয়ে দেওয়া পদ্ধতিতে সাদেক আলী মিষ্টি তৈরি শুরু করেন। সাদেক আলীর এই মিষ্টির স্বাদ ও গুণাগুণের জন্য এর খ্যাতি ছড়াতে সাদেক গোল্লা নামে। পরবর্তীতে এটি এর উৎপত্তিস্থলের নামে জামতলার মিষ্টি হিসেবে সারা দেশে পরিচিতি লাভ করতে থাকে। এই মিষ্টি তৈরির প্রক্রিয়া রসগোল্লার অনুরূপ তবে ব্যবহৃত উপকরণে কিছুটা বিশেষত্ব রয়েছে। তাই একে জামতলার রসগোল্লাও বলা হয়। প্রস্তুতি উপকরণ দেশী গরুর দুধের ছানা চিনির দ্রবণ বা সিরাপ এছাড়া জ্বালানী হিসেবে তেঁতুল কাঠ বা বাবলা কাঠ কিংবা বেলকাঠ। প্রণালী জামতলার রসগোল্লা প্রস্তুত করতে হলে প্রথমে দেশী গরুর দুধের ছানা দিয়ে ছোট ছোট গোল্লা বা বল তৈরি করে নেয়া হয়। এরপর অল্প আঁচে এই ছানার বলগুলোকে চিনির সিরাপে ফুটানো বা সেদ্ধ করা হয়। পর্যায়ক্রমে সেগুলো বাদামী বর্ণের হয়ে আসলেই তৈরি  হয়ে যায় সাদেক গোল্লা। তবে অন্যস্থানে সাদেক গোল্লা প্রস্তুত করতে গিয়ে তাতে স্বাদে পার্থক্য পরিলক্ষিত হয়েছে। সাদেক গোল্লা বা জামতলার রসগোল্লার মূল প্রস্তুতকারী সাদেক আলীর পুত্রের মতে:      "চুলা ও পাত্র অন্যত্র নিয়ে গেলে এই মিষ্টির স্বাদ থাকবে না।" এর কারণ বোধহয়, দেশী গরুর দুধ হতে প্রস্তুতকৃত ছানা এবং জ্বালানী হিসেবে তেঁতুল কাঠ বা বাবলা কাঠ কিংবা বেলকাঠের ব্যবহার যার কারণে জামতলায় তৈরি এই রসগোল্লার স্বাদে স্বাতন্ত্র্য এসেছে।  তথ্যসূত্র  বিষয়শ্রেণী:বাংলার মিষ্টি
মধ্য আমেরিকান ফুটবল ইউনিয়ন, যা সাধারণত ইউএনসিএএফ নামে পরিচিত, মধ্য আমেরিকার জাতীয় ফুটবল দলের প্রতিনিধিত্ব করে, যেমন: বেলিজ, কোস্টারিকা, এল সালভাদর, গুয়াতেমালা, হন্ডুরাস, নিকারাগুয়া এবং পানামা। এর সদস্যগুলি কনকাকাফের অংশ।   সদস্য  +সদস্য সংঘBLZCRCSLV GUA HONNCAPAN PUR (প্রার্থী)   প্রতিযোগিতা    বর্তমান শিরোপাধারী  প্রতিযোগিতাবছরচ্যাম্পিয়নসশিরোপারানার্স আপপরবর্তী সংস্করণ তারিখজাতীয় দলকোপা সেন্ট্রোআমেরিকানা২০১৭৪র্থটিবিএঅনূর্ধ্ব-২৩ টুর্নামেন্ট২০১৫অজানাঅজানাটিবিএঅনূর্ধ্ব-২০ টুর্নামেন্ট২০২২১ম২০২৪অনূর্ধ্ব-১৮ টুর্নামেন্ট২০১৯অজানাঅজানাটিবিএঅনূর্ধ্ব-১৭ টুর্নামেন্ট২০১৬অজানাটিবিএঅনূর্ধ্ব-১৬ টুর্নামেন্ট২০১৮১ম২০২২অনূর্ধ্ব-১৫ টুর্নামেন্ট২০১৯অজানাঅজানাটিবিএফুটসাল টুর্নামেন্ট২০১৬অজানাটিবিএফুটসাল অনূর্ধ্ব-২০ টুর্নামেন্ট২০২২১মটিবিএবিচ সকার কাপ২০১৮অজানাঅজানাটিবিএজাতীয় দল (মহিলা)মহিলাদের কোপা সেন্ট্রোআমেরিকানা২০১৮অজানাটিবিএমহিলাদের অনূর্ধ্ব-২০ টুর্নামেন্ট২০১৯অজানাঅজানাটিবিএমহিলাদের অনূর্ধ্ব-১৭ টুর্নামেন্ট২০১৭অজানাটিবিএমহিলাদের অনূর্ধ্ব-১৬ টুর্নামেন্ট২০২২অজানাটিবিএক্লাব দলইন্টারক্লাব কাপ২০০৭ মোটাগুয়া১ম সাপ্রিসাটিবিএঅনূর্ধ্ব-১৭ ইন্টারক্লাব কাপ২০১৮ আলাজুয়েলেন্স১ম২০২২ক্লাব দল (মহিলা)মহিলাদের ইন্টারক্লাব চ্যাম্পিয়নশিপ২০১৯ সাপ্রিসা১ম ইউএনএএন মানাগুয়া২০২২   আরো দেখুন    কনকাকাফ লীগ  কনকাকাফ  ক্যারিবিয়ান ফুটবল ইউনিয়ন (সিএফইউ)  উত্তর আমেরিকান ফুটবল ইউনিয়ন (এনএএফইউ)  উত্তর আমেরিকান ফুটবল কনফেডারেশন (এনএএফসি)  মধ্য আমেরিকান এবং ক্যারিবিয়ান ফুটবল কনফেডারেশন (সিসিসিএফ)   তথ্যসূত্র    বহিঃসংযোগ    UNCAF অফিসিয়াল ওয়েবসাইট  করা হয়েছে   বিষয়শ্রেণী:কনকাকাফের সদস্য বিষয়শ্রেণী:অকার্যকর বহিঃসংযোগ সহ সমস্ত নিবন্ধ
শেখ নিজামুল ইসলাম একজন বাংলাদেশি চিকিৎসক ও সাবেক সংসদ সদস্য। ১৯৮৬ সালে তৃতীয় জাতীয় সংসদ নির্বাচনে আওয়ামী লীগের মনোনয়নে তিনি টাঙ্গাইল-১ আসন থেকে সংসদ সদস্য নির্বাচিত হন।  নিজামুল ১৯৭০ সালের জাতীয় ও প্রাদেশিক পরিষদের নির্বাচনে টাঙ্গাইল-১ আসন থেকে প্রাদেশিক পরিষদ সদস্য নির্বাচিত হন। বাংলাদেশের স্বাধীনতা যুদ্ধের সময় তিনি বিদেশ জনমত গঠনে গুরুত্বপূর্ণ ভূমিকা পালন করেন।  প্রারম্ভিক জীবন নিজামুল ইসলাম টাঙ্গাইল জেলার ধনবাড়ী উপজেলার বর্নিচন্দবাড়ী গ্রামে জন্মগ্রহণ করেন। দীর্ঘদিন তিনি মধুপুর থানা আওয়ামী লীগের সভাপতি হিসেবে দায়িত্ব পালন করেন।  তথ্যসূত্র  বিষয়শ্রেণী:তৃতীয় জাতীয় সংসদ সদস্য বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:টাঙ্গাইল জেলার রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:টাঙ্গাইল জেলার ব্যক্তি
ওয়ালটন মোটরস একটি বাংলাদেশি মোটরসাইকেল প্রস্তুতকারক যা ১৯৭৭ সালে ওয়ালটন গ্রুপের সহযোগী হিসাবে প্রতিষ্ঠিত হয়েছিল। ওয়ালটন বাংলাদেশের প্রথম মোটরসাইকেল প্রস্তুতকারক, এর পণ্যগুলি মূলত মোটরসাইকেল হলো যা ৮০ সিসি থেকে শুরু করে ১৫০ সিসির হয়ে থাকে এবং বেশ কয়েকটি দেশে বাজারজাত ও বিক্রি করেছে।   তথ্যসূত্র    বহিঃসংযোগ   ওয়ালটন বাংলাদেশ ওয়েবসাইট   আরো দেখুন   ওয়ালটন মাইক্রো-টেক কর্পোরেশন  বিষয়শ্রেণী:বাংলাদেশের মোটরসাইকেল প্রস্তুতকারক বিষয়শ্রেণী:ওয়ালটন গ্রুপ বিষয়শ্রেণী:ঢাকা ভিত্তিক প্রস্তুতকারক কোম্পানি বিষয়শ্রেণী:বাংলাদেশের মোটরযান শিল্প
তারা বাইন (বৈজ্ঞানিক নাম: Macrognathus aculeatus) (ইংরেজি: Lesser spiny eel) হচ্ছে Mastacembelidae পরিবারের Macrognathus গণেরFishBase. Froese R. & Pauly D. (eds), 2011-06-14 একটি স্বাদুপানির মাছ।  বর্ণনা দেহ লম্বা। বাংলাদেশে সৰ্বোচ্চ ২৪ সেমি দৈর্ঘ্যের এই মাছ পাওয়া গিয়েছে। দেহের উপরিভাগের রঙ সবুজাভ বা বাদামী-ধূসর বর্ণের হয়।  স্বাভাব এবং আবাসস্থল তারা বাইন পানির তলদেশ থেকে খাবার সংগ্রহ করে খায়। সাধারণত গলিত ও পচা খাবার এবং কীটপতঙ্গের লার্ভা খাদ্য হিসেবে গ্রহণ করে। বর্ষাকালে এদের প্রজনন কাল। সাধারণত জলজ আগাছা উপর ডিম পাড়ে। এরা  পুকুর, ডােবা, বিল, খাল, প্লাবন ভূমি এবং নদীর নরম কাদাযুক্ত স্থানে থাকতে পছন্দ করে। আবার জোয়ার-ভাটা প্রভাবিত অঞ্চলে কম লােনাপানিতেও পাওয়া যায়। স্রোতযুক্ত পানি যেমন-ঝর্ণা বা নদীই এদের পছন্দের আবাসস্থান।  বিস্তৃতি thumb|বাংলাদেশে প্রাপ্ত বাইন মাছ এই মাছ বাংলাদেশ, ভারত, শ্রীলঙ্কা, নেপাল, পাকিস্তান, মায়ানমার দেশে পাওয়া যায়। মালয় দ্বীপপুঞ্জ, সিরিয়া এবং পশ্চিম আফ্রিকার স্বাদু এবং ঈষৎ লােনাপানি উভয় স্থানে বাস করে।  অর্থনৈতিক গুরুত্ব তারা বাইন বাংলাদেশের মৎস্য সম্পদে গুরুত্বপূর্ণ অবদান রাখে। শীতকালে এই মাছ জালে অধিক পরিমাণে ধরা পড়ে এবং বাজারেও প্রচুর পরিমাণে পাওয়া যায়। খাদ্য হিসেবে খুবই মূল্যবান। আবার অ্যাকুরিয়াম ব্যবসায়ও এই মাছের বেশ চাহিদা থাকে।  বাংলাদেশে বর্তমান অবস্থা এবং সংরক্ষণ আইইউসিএন বাংলাদেশ (২০০০) এর লাল তালিকা এর লাল তালিকা অনুযায়ী এই প্রজাতিটি এখন আশঙ্কাজনক হিসাবে চিহ্নিত।  মন্তব্য যদিও এই মাছ পুকুরেই প্রজনন করে, তথাপি প্রাণদিত প্রজননের মাধ্যমে উৎপাদন বৃদ্ধি করা প্রয়োজন। এই মাছ তাদের খাদ্যাভাসের মাধ্যমে পরিবেশের জন্য ক্ষতিকর কীটপতঙ্গ খেয়ে  পরিবেশের ভারসম্য নিয়ন্ত্রণ করে থাকে। আবার গলিত ও পচা খাবার খেয়ে পানি বিশােধনে সহায়তা করে।   আরও দেখুন   বাংলাদেশের মাছের তালিকা  বাংলাদেশের সংরক্ষিত মাছের তালিকা  বাংলাদেশের স্বাদুপানির মাছের তালিকা  তথ্যসূত্র  বিষয়শ্রেণী:স্বাদু পানির মাছ বিষয়শ্রেণী:বাংলাদেশের মাছ বিষয়শ্রেণী:ভারতের মাছ বিষয়শ্রেণী:শ্রীলঙ্কার মাছ বিষয়শ্রেণী:নেপালের মাছ বিষয়শ্রেণী:পাকিস্তানের মাছ বিষয়শ্রেণী:মিয়ানমারের মাছ বিষয়শ্রেণী:১৭৮৬-এ বর্ণিত মাছ
পুনর্জন্ম হলো ভিকি জাহেদ নির্মিত একটি বাংলাদেশী কাল্পনিক মহাবিশ্ব ও ধারাবাহিক টিভি বিশেষ। এই মহাবিশ্বের মধ্যে টেলিভিশন বিশেষ ও ওয়েব চলচ্চিত্র রয়েছে। সাধারণ পটভূমির উপাদান, ব্যবস্থা, অভিনয়শিল্পী ও চরিত্র অতিক্রম করে মহাবিশ্বটি প্রতিষ্ঠিত হয়।   উন্নয়ন  ২০২১ সালের জুলাই মাসে ভিকি জাহেদের পুনর্জন্ম নামক একটি টেলিভিশন বিশেষ চ্যানেল আইতে প্রচারিত হওয়ার পরে জনপ্রিয় হয়ে ওঠে। পরবর্তীতে এর সিক্যুয়েল পুনর্জন্ম ২ নির্মিত হয়। ঠিক এর পরেই শুক্লপক্ষ নামে একটি ওয়েব চলচ্চিত্র তৈরি করা হয় যা পুনর্জন্ম ধারাবাহিকের গল্পের সাথে যুক্ত হয়েছিলো। ২০২২ সালের সেপ্টেম্বরে ভিকি জাহিদ বাংলা ট্রিবিউনকে "পুনর্জন্ম ইউনিভার্স" তৈরির তার পরিকল্পনার কথা বলেন। তিনি জানান, শুক্লপক্ষ ও পুনর্জন্ম ধারাবাহিকের চরিত্রগুলোকে পুনর্জন্ম ৩-এ দেখা যাবে।   টেলিভিশন বিশেষ    পুনর্জন্ম ১  এই ধারাবাহিকের প্রথম অংশটি সম্প্রচারের পরে দর্শকরা এর সিক্যুয়ালের দাবি করেছিলো।   পুনর্জন্ম ২  পুনর্জন্ম ১ এর জনপ্রিয়তার পর, চ্যানেল আই ১ অক্টোবর ২০২১-এ এর সিক্যুয়েল সম্প্রচার করে। আগের চরিত্রগুলো ছাড়াও এই সিক্যুয়ালে বিশেষভাবে অভিনয় করেছেন শাহেদ আলী। সিক্যুয়েলটি ১-৪ অক্টোবরের মধ্যে ইউটিউবে ২০ লাখের বেশি ভিউ পায়। জানা গেছে, সিক্যুয়েলের গল্পটি লিখতে ভিকি জাহেদ দেড় মাস সময় নিয়েছিলেন।   পুনর্জন্ম ৩  পুনর্জন্ম ২-এর প্রযোজনা করার সময় ভিকি জাহেদ পুনর্জন্ম ৩ বানাতে চেয়েছিলেন। তাই দ্বিতীয় সিক্যুয়েল প্রচারের পর জনপ্রিয় হয়ে উঠলে তিনি কলাকুশলী ও অভিনেতাদের সঙ্গে আলোচনা করে পরবর্তী সিক্যুয়ালের ঘোষণা দেন। ২০২২-এর ১৬ থেকে ১৮ সেপ্টেম্বর পর্যন্ত এর চিত্রধারণ হয়েছিলো। পুনর্জন্ম অন্তিম পর্ব পুনর্জন্ম  ৩ এর গল্প যেখানে শেষ হয়েছে সে খান থেকেই পুনর্জন্ম অন্তিমপর্বের গল্প শুরু হয়।  হাজত এটি পুনর্জন্ম সিরিজের প্রিকুয়েল নাটক। রাফসান হকের বাবার চরিত্রের ওপর নির্মিত এই নাটকটি।   চলচ্চিত্র    শুক্লপক্ষ  ১১ আগস্ট ২০২২-এ পুনর্জন্ম ইউনিভার্সের ওয়েব রোমাঞ্চ চলচ্চিত্র শুক্লপক্ষ চরকিতে মুক্তি পায়। ৯৬ মিনিটের এই ওয়েব চলচ্চিত্রে দেখা যায় যে তিন বিশ্ববিদ্যালয় পড়ুয়া ছাত্রী নিখোঁজ হয়েছে। তাই চলচ্চিত্রটির চরিত্র মঞ্জু তার প্রেমিকা লাবনীকে নিয়ে দুশ্চিন্তা শুরু করে।   অভিনয় ও চরিত্র    বাবুর্চি রাফসান হকের চরিত্রে আফরান নিশো  রাজুর চরিত্রে ইমাম হোসেন সাজু  রোকেয়ার চরিত্রে মেহজাবিন চৌধুরী  নুরু চরিত্রে শাহেদ আলী  বর্ষা চরিত্রে কাজী নওশাবা আহমেদ  মঞ্জু চরিত্রে জিয়াউল রোশান  লাবনী চরিত্রে সুনেরাহ বিনতে কামাল   অভ্যর্থনা  পুনর্জন্ম ১ ও ২ চ্যানেল আইতে প্রচারের পর দর্শকদের কাছে জনপ্রিয় হয়ে ওঠে। বিদেশি দর্শকদের ইতিবাচক প্রতিক্রিয়ার কারণে ইউটিউবে আপলোড করা পুনর্জন্ম ধারাবাহিকে ইংরেজি সাবটাইটেল দেওয়া হয়। চ্যানেল আই কর্মকর্তাদের মতে দুটি অনুষ্ঠানই অনেক ইতিবাচক প্রতিক্রিয়া পেয়েছে। দ্য ডেইলি স্টার-এর শাহ আলম সাজুর মতে এর টেলিভিশন বিশেষগুলো ২০২১ সালের সবচেয়ে জনপ্রিয় টিভি অনুষ্ঠানের মধ্যে ছিল।   পুরস্কার  শিরোনামশ্রেণীপ্রাপকফলাফলসূত্র ২য় আইসিটি-চ্যানেল আই ডিজিটাল মিডিয়া পুরস্কার সেরা নাট্য পরিচালক ভিকি জাহেদ  সেরা অভিনেত্রী মেহজাবিন চৌধুরী  মেরিল-প্রথম আলো পুরস্কার সেরা টেলিভিশন অভিনেতা আফরান নিশো    তথ্যসূত্র   বিষয়শ্রেণী:কাল্পনিক মহাবিশ্ব বিষয়শ্রেণী:বাংলাদেশী টেলিভিশন বিশেষ বিষয়শ্রেণী:বাংলাদেশী চলচ্চিত্র ধারাবাহিক
রফিকউদ্দিন আহমদ (৩০ অক্টোবর ১৯২৬ – ২১ ফেব্রুয়ারি ১৯৫২) ছিলেন একজন বাংলাদেশী ভাষা আন্দোলনকর্মী যিনি পাকিস্তানের রাষ্ট্রভাষা হিসেবে মাতৃভাষা বাংলাকে স্বীকৃতির দাবিতে তৎকালীন পূর্ব পাকিস্তানে সৃষ্ট বাংলা ভাষা আন্দোলনে ১৯৫২ সালে নিহত হন। বাংলাদেশে রাষ্ট্রীয়ভাবে তাকে শহিদ হিসেবে ভূষিত করা হয়।তিনি ভাষা আন্দোলনের প্রথম শহিদ।   প্রারম্ভিক জীবন  রফিকউদ্দিন ১৯২৬ সালের ৩০ অক্টোবর মানিকগঞ্জ জেলার সিংগাইর উপজেলার পারিল বলধারা গ্রামে জন্মগ্রহণ করেন। তার পিতার নাম আবদুল লতিফ ও মাতার নাম রাফিজা খাতুন। এই দম্পতির পাঁচ ছেলে ও দুই মেয়ের মধ্যে রফিক ছিলেন বড় সন্তান। রফিকের দাদার নাম মো: মকিম।  ১৯৪৯ সালে রফিক স্থানীয় বায়রা উচ্চ বিদ্যালয় থেকে মাধ্যমিক সম্পন্ন করে মানিকগঞ্জ দেবেন্দ্র কলেজের বাণিজ্য বিভাগে ভর্তি হন। তবে পড়ালেখে শেষ না করে তিনি ঢাকায় এসে পিতার মুদ্রণশিল্প ব্যবসায় যুক্ত হন। ঢাকায় তিনি পুনরায় তৎকালীন জগন্নাথ কলেজে (বর্তমান জগন্নাথ বিশ্ববিদ্যালয়) হিসাব বিজ্ঞান বিভাগে ভর্তি হন।   ভাষা আন্দোলনে অংশগ্রহণ  right|thumb|শহীদ রফিক স্মৃতি জাদুঘর রফিক ভাষা আন্দোলনের দাবিতে সোচ্চার ছিলেন এবং সক্রিয় একজন আন্দোলনকারী হিসেবে মিছিলে অংশগ্রহণ করেন। বাংলা ভাষাকে পাকিস্তানের অন্যতম রাষ্ট্রভাষা করার দাবিতে ১৯৫২-র ২১শে ফেব্রুয়ারি ঢাকা মেডিকেল কলেজের সম্মুখের রাস্তায় ১৪৪ ধারা ভেঙ্গে ছাত্র-জনতা বিক্ষোভ প্রদর্শন করে। মিছিলটি ঢাকা মেডিকেল কলেজ হাসপাতালের হোস্টেল প্রাঙ্গনে আসলে পুলিশ গুলি চালায়, এতে রফিকউদ্দিন মাথায় গুলিবিদ্ধ হন এবং ঘটনাস্থলেই তার মৃত্যু হয়। মেডিকেল হোস্টেলের ১৭ নম্বর রুমের পূর্বদিকে তার লাশ পড়ে ছিল। ছয় সাত জন আন্দোলনকর্মী তার লাশ এনাটমি হলের পেছনের বারান্দায় এনে রাখেন। তাদের মাঝে ডাঃ মশাররফুর রহমান খান রফিকের গুলিতে ছিটকে পড়া মগজ হাতে করে নিয়ে যান।একুশের ইতিহাস আমাদের ইতিহাস - আহমদ রফিক; পৃষ্ঠা: ৪১ পরে পুলিশ তার মৃতদেহ মেডিকেল কলেজ হাসপাতালের মর্গে নিয়ে যায় এবং রাত ৩টায় সামরিক বাহিনীর প্রহরায় ঢাকার আজিমপুর কবরস্থানে তাকে সমাহিত করা হয়।   মৃত্যু পরবর্তী  ভাষা আন্দোলনে তার আত্মত্যাগের জন্য ২০০০ সালে বাংলাদেশ সরকারে তাকে মরণোত্তর একুশে পদক প্রদান করে। এছাড়া তার গ্রামের নাম পরিবর্তন করে রফিকনগর করা হয় এবং ২০০৪ সালের ফেব্রুয়ারিতে গ্রামে তার নামে ‘ভাষা শহীদ রফিকউদ্দিন আহমদ গ্রন্থাগার ও স্মৃতি জাদুঘর’ প্রতিষ্ঠা করা হয়। জগন্নাথ বিশ্ববিদ্যালয়ে তার নামে একটি প্রাতিষ্ঠানিক ভবনের নাম ‘ভাষাশহীদ রফিক ভবন’ নামকরণ করা হয়। তার স্মৃতির স্মরণে ‘চাঁদের মত চন্দ্রবিন্দু’ নামে একটি নাটক মঞ্চস্থ হয়।   তথ্যসূত্র   বহিঃসংযোগ  বিষয়শ্রেণী:১৯২৬-এ জন্ম বিষয়শ্রেণী:১৯৫২-এ মৃত্যু বিষয়শ্রেণী:বাংলা ভাষা আন্দোলনে শহীদ বিষয়শ্রেণী:ভাষা আন্দোলনে একুশে পদক বিজয়ী বিষয়শ্রেণী:বাংলা ভাষা আন্দোলনের সক্রিয় কর্মী বিষয়শ্রেণী:জগন্নাথ কলেজের প্রাক্তন শিক্ষার্থী বিষয়শ্রেণী:বাংলাদেশে আগ্নেয়াস্ত্র দ্বারা মৃত্যু বিষয়শ্রেণী:বাংলাদেশে খুন হওয়া ব্যক্তি বিষয়শ্রেণী:একুশে পদক বিজয়ী বিষয়শ্রেণী:আজিমপুর গোরস্থানে সমাধিস্থ
পটদীপ হল এক প্রকার হিন্দুস্তানি শাস্ত্রীয় সংগীতের রাগ। এটি কাফি ঠাটের অন্তর্ভুক্ত। এর আরোহণে ঋষভ ও ধৈবত নেই, অবরোহণ সম্পূর্ণ।  বিবরণ পটদীপ ঔড়ব-সম্পূর্ণ প্রকৃতির রাগ। এর আরোহণে পাঁচটি নোট ব্যবহৃত হয়, কিন্তু অবরোহণে সাতটি নোটই ব্যবহৃত হয়।  আরোহণ:  স  জ্ঞ ম প ন র্স  অবরোহণ: র্স ন ধ প, ম ধ প, ম জ্ঞ র স  বাদীস্বর: পা (পঞ্চম)  সমবাদী স্বর: সা (ষড়্‌জ)  পকড়: প ম ধ প, জ্ঞ ম প ন স।  তথ্যসূত্র  বিষয়শ্রেণী:হিন্দুস্তানি রাগ
thumb|right|একটি নগ্ন রিং সিঙ্গুলারিটির গ্র‍্যাভিটেশনাল লেন্সিং  নগ্ন অদ্বৈত অবস্থান হলো এক ধরনের অনুকল্পিত মহাকর্ষীয় অদ্বৈত অবস্থান যা কোনো কিছু (সাধারণত ঘটনা দিগন্ত) দ্বারা আচ্ছাদিত নয়। সাধারণভাবে, স্থানকাল অদ্বৈত অবস্থান বলতে এমন একটি অবস্থানকে বোঝায় যেখানে মহাকর্ষীয় ক্ষেত্র পরিমাপের জন্য যেসব রাশিমালার প্রয়োজন হয় সেগুলি সকল স্থানাঙ্ক ব্যাবস্থায় অসীম হয়ে যায় এবং সেখানে পদার্থবিজ্ঞানের সাধারণ সূত্রসমূহ আর কাজ করেনা। আইনস্টাইনের সাধারণ আপেক্ষিকতা স্পষ্টভাবে অদ্বৈত অবস্থানের আভাস দেয়। সাধারণ আপেক্ষিকতা অনুযায়ী, যেকোনো বস্তু যদি নির্দিষ্ট পরিমাণে সংকুচিত হতে পারে তাহলে তা কৃষ্ণগহ্বরে পরিণত হয় যার কেন্দ্রে থাকে অদ্বৈত অবস্থান ও একে ঘিরে থাকে ঘটনা দিগন্ত।  কিন্তু, নগ্ন অদ্বৈত অবস্থান বলতে এমন অদ্বৈত অবস্থানকে বোঝায় যা ঘটনা দিগন্তের মাঝে নয় বরং উন্মুক্ত অবস্থায় থাকে।  তবে, কসমিক সেন্সরশিপ হাইপোথিসিস অনুযায়ী, সকল অদ্বৈত অবস্থানেরই ঘটনা দিগন্ত থাকা উচিৎ। যদি, লুপ কোয়ান্টাম গ্র‍্যাভিটি সঠিক হয় তাহলে প্রকৃতিতে নগ্ন অদ্বৈত অবস্থান থাকতেও পারে।  সম্ভাব্য উৎপত্তি কৃষ্ণগহ্বরসমূহের কেন্দ্রে থাকে অদ্বৈত অবস্থান। এই অদ্বৈত অবস্থান ইভেন্ট হরাইজন দ্বারা ঢাকা থাকে। কিছু ধরনের ব্ল্যাক হোল রয়েছে যাদের স্পিন রয়েছে (কার ব্ল্যাক হোল) হয়। এদের স্পিনের একটি সর্বচ্চ সীমা রয়েছে। যদি কোনো ব্ল্যাক হোল এই সীমা পেড়িয়ে যায় তাহলে ইভেন্ট হরাইজন অদৃশ্য হয়ে যায় এবং পরে থাকে নগ্ন সিঙ্গুলারিটি।  গণিতবিদ দিমিত্রিওস ক্রিস্টোডলৌ দেখান যে ইভেন্ট হরাইজন বিহীন সিঙ্গুলারিটিও সম্ভব। তবে তিনি এও দেখান যে সেগুলি অস্থিতিশীল।  আরো দেখুন  সাধারণ আপেক্ষিকতা আইনস্টাইন বলয় মহাকর্ষীয় তরঙ্গ বোস-আইনস্টাইন ঘনীভবন  তথ্যসূত্র   আরো পড়ুন    Marcus Chown, "Fast-spinning black holes might reveal all"  New Scientist, August 2009.  Pankaj S. Joshi, "Naked Singularities" Scientific American, May 2013.  বিষয়শ্রেণী:কৃষ্ণগহ্ববর বিষয়শ্রেণী:আপেক্ষিকতা বিষয়শ্রেণী:কৃষ্ণগহ্বর
ইন্টারভিউ মৃণাল সেন পরিচালিত একটি বাংলা চলচ্চিত্র। এই চলচ্চিত্রটি ১৯৭১ সালে মুক্তি পায়। এই চলচ্চিত্রতে বিখ্যাত অভিনেতা রঞ্জিত মল্লিক, করুণা ব্যানার্জি শ্রেষ্ঠাংশে অভিনয় করেন। চলচ্চিত্রটির কাহিনীকার আশীষ বর্মন। তার গল্পের উপর ভিত্তি করে ছবিটি নির্মাণ করা হয়। এটি মৃণাল সেনের কলকাতা ত্রয়ীর প্রথম ছবি। ফিনল্যান্ডের দূরদর্শনের ধারাবাহিকে এটি Haastattelu ও পোল্যান্ডে Rozmowa kwalifikacyjna নামে পরিবেশিত হয়।   পটভূমি  রঞ্জিত মল্লিক একজন শিক্ষিত সুপুরুষ যুবক। একটি ছোট প্রেসে কাজ করে। তার বাড়িতে দিদি ও মা আছেন। তাদের একজন পারিবারিক বন্ধু একটি বিলিতি কোম্পানিতে চাকরি করে। সেখানে রঞ্জিতকেউ চাকরি পাইয়ে দেবে বলে প্রস্তাব দেয়। কিন্তু চাকরির জন্য রঞ্জিতকে বিলিতি কেতায় কোট প্যান্ট পরে ইন্টারভিউ তে উপস্থিত হতে হবে। সেই মতো রঞ্জিত কোট প্যান্ট জোগাড় করতে থাকে। কিন্তু ভাগ্য বিড়ম্বনায় সে ইন্টারভিউ তে কোট প্যান্ট পরে যেতে পারেনি এবং বাধ্য হয়ে বাঙালি ঐতিহ্যবাহী ধুতি পাঞ্জাবী পরে যায়। এবং তার চাকরি হয় না।  ছবিটিতে রঞ্জিতের কোট প্যান্ট জোগাড় করা এবং তা জোগাড় করার পরেও হারিয়ে ফেলার ঘটনা চিত্রায়িত করা হয়েছে।  অভিনয়শিল্পী    রঞ্জিত চরিত্রে রঞ্জিত মল্লিক   রঞ্জিতের মায়ের ভূমিকায় করুণা বন্দ্যোপাধ্যায়  শেখর আঙ্কেলের চরিত্রে শেখর চ্যাটার্জি, পারিবারিক বন্ধু  রঞ্জিতের বান্ধবীর চরিত্রে বুলবুল মুখার্জি  রণজিতের বড় বোনের চরিত্রে মমতা  তথ্যসূত্র    বহিঃসংযোগ      বিষয়শ্রেণী:১৯৭১-এর চলচ্চিত্র বিষয়শ্রেণী:১৯৭১-এর নাট্য চলচ্চিত্র বিষয়শ্রেণী:১৯৭০-এর দশকের বাংলা ভাষার চলচ্চিত্র বিষয়শ্রেণী:১৯৭০-এর দশকের নাট্য চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:কলকাতার পটভূমিতে চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:ভারতীয় নাট্য চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:ভারতীয় সাদাকালো চলচ্চিত্র বিষয়শ্রেণী:রবিশঙ্কর সুরারোপিত চলচ্চিত্র বিষয়শ্রেণী:মৃণাল সেন পরিচালিত চলচ্চিত্র বিষয়শ্রেণী:মৃণাল সেনের চিত্রনাট্য বিষয়শ্রেণী:শ্রেষ্ঠ চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী
থাম্ব| বহুবিবাহ ব্যক্তিগত স্ট্যাটাস কোড এবং শরিয়া আইনের অধীনে মৌরিতানিয়ায় বহুবিবাহ বৈধ। একজন পুরুষ সর্বোচ্চ চারটি নারীকে বিয়ে করতে পারে তবে প্রথমে তার বিদ্যমান স্ত্রী/স্ত্রীর সম্মতি নিতে হবে। বহুবিবাহ আফ্রো-মরিটানিয়ান এবং বারবার মুরিশ জনসংখ্যার মধ্যে সাধারণ আরব মুরিশ জনসংখ্যার মধ্যে কম ঘন ঘন ঘটে। একটি ২০০৭ MICS3 রিপোর্ট করে যে ১৫-৪৯ বছর বয়সী ১০.৭% মহিলা একটি বহুগামী ইউনিয়নে রয়েছেন।   আরো দেখুন    মৌরিতানিয়ায় বাল্যবিবাহ   তথ্যসূত্র   বিষয়শ্রেণী:দেশ অনুযায়ী বহুবিবাহ বিষয়শ্রেণী:আফ্রিকায় বহুবিবাহ
শরীফ ইমাম  হলেন শহীদ জননী জাহানারা ইমাম এর স্বামী ও শহীদ শাফি ইমাম রুমী বীর বিক্রমের পিতা।   জীবন  শরীফ ইমামের ৩০ অক্টোবর, ১৯২৫ সালে জন্মগ্রহণ করেন। তাঁর আদিনিবাস নীলফামারী জেলায় ডোমার উপজেলার খাটুরিয়া গ্রামে। রংপুর শহরের মুন্সিপাড়ায় তার পৈতৃক আবাস ছিলো। তার পিতা মোহাম্মদ আলী ছিলেন পেশায় আইনজীবী।  শরীফ ইমামের জন্মের দুই বছর পর তার মা মারা যান। মাতৃহারা চারটি সন্তানকে লেখাপড়ার দায়িত্ব নেন তার পিতা।  ১৯৪৮ সালে ৯ আগস্ট তিনি জাহানারা ইমামের সঙ্গে বিবাহবন্ধনে আবদ্ধ হন। তাদের দুই পুত্রসন্তান শাফী ইমাম রুমী ও সাইফ ইমাম জামী।   শিক্ষা ও কর্মজীবন  শরীফ ইমাম রংপুর জিলা স্কুল থেকে ১৯৪২ সালে প্রথম বিভাগে ম্যাট্রিক পাস করেন। তারপর রংপুর কারমাইকেল কলেজ-এ বিজ্ঞান বিভাগে ভর্তি হন। রংপুর কারমাইকেল কলেজ থেকে ১৯৪৪ সালে প্রথম বিভাগে আইএসসি ও কলকাতার শিবপুর ইঞ্জিনিয়ারিং কলেজ থেকে সিভিল ইঞ্জিনিয়ারিং বিভাগে পাস করেন। ডিজাইনে বিভাগে তিনি সোনার মেডেল পান।  ১৯৫০ সালে শরীফ ইমাম ঢাকায় সিএন্ডবিতে ডিজাইন বিভাগে যোগদান করেছিলেন। পরে সরকারি চাকরি ছেড়ে দিয়ে দি ইঞ্জিনিয়ার্স লিমিটেডে যোগদান করেন।   মুক্তিযুদ্ধে অবদান  ১৯৭১ সালে মুক্তিযুদ্ধে ইমাম পরিবার সক্রিয় ভূমিকা পালন করে। শরীফ ইমাম ও তার বন্ধু সাজেদুর রহমান খান টাকা সংগ্রহ করে অল্প অল্প করে মুক্তিযোদ্ধাদের জন্য পাঠাতেন। বিভিন্ন প্রয়োজনে মুক্তিযোদ্ধারা শরীফ ইমামের ‘কণিকা’ বাড়িতে আসা-যাওয়া করতেন। জুন মাসের শেষের দিকে দুই নম্বর সেক্টর কমান্ডার মেজর খালেদ মোশাররফ এর একটি চিঠি নিয়ে শাহাদাত চৌধুরী ও হাবিবুল আলম আসেন শরীফ ইমামের বাড়িতে। পাকিস্তানি হানাদার বাহিনীর চলাচল ব্যাহত করার উদ্দেশ্যে খালেদ মোশাররফ তার কাছে বাংলাদেশের ব্রিজ ও কালভার্টের ব্যাপারে তথ্য চেয়ে পাঠান। শরীফ ইমাম ব্রিজের ঠিক কোন কোন পয়েন্টে এক্সপ্লসিভ বেঁধে ওড়ালে ব্রিজ ভাঙবে অথচ কম ক্ষতি হবে অর্থাৎ দেশ স্বাধীন হওয়ার পর সহজে মেরামত করা যাবে, সেভাবে বিস্তারিত তথ্য দিতেন মুক্তিযোদ্ধাদের।  ১৯৭১ সালের ২৯ আগস্ট রুমী ও পরিবারের অন্য সদস্যে সঙ্গে শরীফ ইমামকেও পাকিস্তানি হানাদার বাহিনী বাসা থেকে ধরে নিয়ে যায়। পরবর্তীকালে পাকিস্তানি হানাদার বাহিনী শরীফ ইমামকে অমানুষিক শারীরিক ও মানসিক নির্যাতন করে আহত অবস্থায় ছেড়ে দেয়।  পুত্র রুমীকে উদ্ধার করার জন্য শরীফ ইমাম পাকিস্তান সেনাবাহিনীর কাছে দাক্ষিণ্য কামনা করতে রাজি হননি। এর ফলস্বরূপ পাকিস্তান সেনাবাহিনী গেরিলা মুক্তিযোদ্ধা রুমীকে হত্যা করে।   মৃত্যু  ১৩ ডিসেম্বর, ১৯৭১ হৃদযন্ত্রের ক্রিয়া বন্ধ হয়ে শরীফ ইমাম মৃত্যুবরণ করেন।   তথ্যসূত্র   দৈনিক প্রথম আলো, "মুক্তিযুদ্ধের নিভৃত এক সহযাত্রী", প্রশান্ত কর্মকার | তারিখ: ৩০-১০-২০০৯      বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:১৯২৫-এ জন্ম বিষয়শ্রেণী:১৯৭১-এ মৃত্যু বিষয়শ্রেণী:কারমাইকেল কলেজ, রংপুরের প্রাক্তন শিক্ষার্থী বিষয়শ্রেণী:রংপুর জিলা স্কুলের প্রাক্তন শিক্ষার্থী বিষয়শ্রেণী:মুক্তিবাহিনীর কর্মকর্তা